
Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 35. Statuta Općine Ravna Gora („Službene novine Općine Ravna Gora“ broj 2/18 i 10/18), Općinsko vijeće Općine Ravna Gora na sjednici održanoj 23. travnja 2020. godine, donijelo je
DRUGE IZMJENE

STATUTA OPĆINE RAVNA GORA
Članak 1

U Statutu Općine Ravna Gora („Službene novine Općine Ravna Gora“ broj 2/18 i 10/18) u članku 23. stavku 1. riječi „središnjem tijelu državne uprave“ zamjenjuju se riječima „tijelu državne uprave“.

U stavku 2. istog članka riječi „središnje tijelo državne uprave“ zamjenjuju se riječima „tijelo državne uprave“.

Članak 2.


U članku 26. riječi „središnje tijelo državne uprave“ zamjenjuju se riječima „tijelo državne uprave“.

Članak 3.


U članku 53. stavak 1. riječi „predstojnika ureda državne uprave u Primorsko-goranskoj županiji“ zamjenjuju se riječima „nadležno tijelo državne uprave u čijem je djelokrugu opći akt.“
Članak 4.


U članku 59. riječi „te obavljanje poslova državne uprave koji su zakonom prenijeti na Općine“ zamjenjuju se riječima „kao i povjerenih poslova državne uprave“.
Članak 5.


U članku 88. stavak 4. mijenja se i glasi:


„U izvršavanju općih akata Općinskog vijeća pojedinačne akte donose i pravne osobe kojima je odlukom Općinskog vijeća, u skladu sa zakonom, povjereno obavljanje javnih ovlasti u poslovima iz samoupravnog djelokruga Općine.“

Članak 6.


U članku 90. riječi „obavlja ured državne uprave u Primorsko-goranskoj županiji i nadležna središnja tijela državne uprave“ zamjenjuju se riječima „obavljaju nadležna tijela državne uprave“.
Članak 7.
Ove Druge Izmjene Statuta stupaju na snagu osmog dana od dana objave u „Službenim novinama Općine Ravna Gora“.
KLASA: 012-03/20-01/1
URBROJ: 2112/07-01-20-3
Ravna Gora, 23. travnja 2020.

